 Proza - : - Pamantul lui Dumnezeu - i - de Emil iliescu : - Pamantul lui Dumnezeu - i - de Emil iliescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Poveste de... (Proza) > Can't help... (Multimedia) > Hotel... (Proza) > Soldier of... (Multimedia) > La inceput... (Proza) > Litografie ... (Proza) > Pitici pe... (Proza) > Decebal si... (Proza) > Padurea... (Multimedia) > Please,... (Multimedia) > Always on my... (Multimedia) > Words - Bee... (Multimedia) > Here is your... (Multimedia) > Povestea... (Multimedia) > Wonderful... (Multimedia) > A Whiter... (Multimedia) > Ochii tai ... (Multimedia) > Ana, zorile... (Multimedia) > Sorry ... (Multimedia) > A midnight... (Multimedia) > Printre... (Proza) > Printre... (Proza) > Colind de... (Multimedia) > Poveste de... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14044828 index.html' > Vizionari: 1396 > Pamantul lui Dumnezeu - i - proza [ ] Povestire bazata pe fapte reale - - - - - - - - - - - - - - - - - - - - - - - - - de Emil iliescu [YLAN ] 2014-02-22 | | Confidenta auctoriala Povestirea mea se bazeaza pe un fapt real. Este vorba de destinul unui om prins in ghearele Primului Razboi Mondial si aruncat intr-un lagar de prizonieri german. Un carciumar dintr-o comuna damboviteana. Asa cum reiese dintr-un carnetel de insemnari, pe care l-a purtat cu el in tot acest timp. Sunt lucruri care, poate, au scapat istoricilor. Fapte petrecute intr-o perioada mai putin cunoscuta din documentele vremii. Documente, care, de obicei, sunt oficiale, pastrand un ton de neutralitate si de obiectivism. Ce ne impiedica, de cele mai multe ori, sa simtim pulsul vremurilor de atunci. Carnetelul a fost descoperit in podul carciumii, odata cu renovarea ei de catre nepoti. Am pastrat caligrafia si ortografia insemnarilor carciumarului facute in limba acelei perioade istorice. Savuroasa si densa. *** Abia de mai respirau lucrurile prin curtea batrana, peste care se asternuse un pui de intuneric. Regretam un pic faptul ca nu dadusem curs invitatiei bunicului de a ma duce cu el la crasma satului. Dar asta eram eu si nu-mi puteam schimba la varsta mea doza de introvertire, care-mi soptea mereu ca locul aglomerarilor umane imi alimenteaza acel sentiment de disconfort psihic, ce ma facea sa ma retrag mereu in carapacea eului meu. Asa ca acasa, la oras, masa mea de lucru si tastatura calculatorului erau singurele ingrediente pe care le savuram la cina vietii de burlac. Nu am fost niciodata fan al carciumilor. Asa ca nu vazusem rostul unei deplasari lungi si poate plictisitoare pana la crasma din sat. Plina de un norii puturosi ai tutunului prost inhalat de musterii fiecarei seri si de vacarmul acela de nedescris, care se naste ca un tsunami amenintator din glasurile si inimile infierbantate de elixirul bahic al butoaielor batrane. Ajunsesem la bunici fara sa fi planuit asta. Ma hotarasem, dintr-odata, intr-o seara, in concediu fiind, sa evadez la ei, fiindca nu-i mai vazusem de mult. Lucrez la o firma de advertising. Unde atmosfera de stup lucrativ creste, mai ales, odata cu venirea verii sau in preajma sarbatorilor de iarna. De aceea, mi-am ales concediul intotdeauna toamna. Vizita mea avea un scop atat afectiv, cat si unul pur terapeutic. Voiam sa respir linistea satului, inca patriarhal, fiindca eram supraincarcat de decibelii orasului, de smog si de plictiseala ce se asterne peste toate, odata cu venirea ploilor reci de toamna. Asa ca aici, rasfatat din nou de bunica, la fel ca in copilarie, pretuiam fiecare clipa petrecuta alaturi de ea si de bunicul. Cu gandul la seara bahica a bunicului, ma pregateam sa lecturez cateva pagini dintr-o carte recent cumparata. "Pusca de vanatoare", a scriitorului japonez Yasoushi inoue. O carte de referinta pentru literatura nipona atat de plina de miresme metaforice. Ma lipisem ca marca de scrisoare de soba batraneasca, ce ofta din greu sub agonizarea bustenilor de salcam. imi pregatisem alaturi si o cana de vin fiert. De afara patrundeau pana la mine vaietele slabe ale vantului ce se pornise peste dealuri si o ploaie marunta, mocaneasca, batea cu degetele ei umede darabana pe spinarea casei. Ma gandeam la drumul pe care bunicul - sigur, aghezmuit bine - va trebui sa-l infrunte spre casa si ma felicitam in gand pentru refuzul de a-l insoti la crasma. Am auzit, dintr-odata, pasi apasati in tinda. interferente de glasuri barbatesti. Mai mult mormaituri monosilabice. stiam ca nu putea fi decat bunicul, care, ori de cate ori se intorcea de la crasma, isi arunca buzduganul vocii sale hodorogite din cauza tutunului prost prin firidele cerdacului de lemn. Cand a intrat cu pasi apasati in bucataria, ce-mi tinea loc de lectura, primul meu gand a fost ca s-a dus naibii intimitatea lecturii mele. Plus ca, atatata de mirosul vinului meu fiert, bunicului incepuse sa-i fremete coada de randunica a mustatii. - Seara buna, Raducule! - Era sa nu mai fie buna, bunicule, daca te ascultam si mergeam la crasma. Vad ca te-a ostenit peste masura drumul spre casa... - Drumu" ca drumu", da" vremea asta bicisnica... Am fost intrerupti din dialogul nostru aproape peripatetic de aparitia unui barbat de aceeasi varsta cu bunicul, care s-a aplecat pentru a putea intra in camera prea scunda pentru statura sa de Guliver. - Dansul, mi-a spus bunicul pe un ton ca de majordom la un bal vienez, este bunul meu prieten, Nae Ciocoiu. - Buna seara, don" Raducu! Mata nu ma cunosti, da" eu te stiu, de mult. De cand veneai cu parintii in vacante pe la Ristica. Ristica fiind bunicul, evident. Care, mustacind, a dat glas mare setei sale pantagruelice: " Tuto, ada doua stacane de vin fiert si scoate niste carnati di la garnita! Venii cu Nae Ciocoiu, cu o treaba pentru Raducu si nu putem dialoga si fara niscai asternut pe matu" gol." il priveam mirat, dar totodata cu interes pe barbatul urias, Nae Ciocoiu, ce-si mototolea timid in mana caciula mitoasa, ce-i acoporea halagiuga de par, ce, sigur, nu mai simtise de mult adierea foarfecii. Ce treaba ar fi putut avea el cu mine? Caci nici vreo functie mare nu aveam la oras, nici relatii sus-puse, care sa determine pe un biet taran din Valea Lunga - asa se numeste satul bunicilor mei - sa apeleze la mine pentru vreun favor. - Raducule, bunul meu tovaras are o trebusoara de aranjat cu tine. Da", mai bine sa-l las pe el sa ti-o spuna. Dar pana sa deschida gura Nae Ciocoiu, bunicul isi mai arunca inca o data buzduganul vocal printre peretii coscoviti ai bucatariei, strigand la bunica: "Fa, Tuto, bag sama ca acu" tai porcu ala si zdrobesti la teasc puiul de vin, ai? Ni s-au lungit matele si au inceput sa ghiortaie de atata asteptare!". Bunica a deschis timid usa si ne-a pus in fata un adevarat festin. Bunicul mi-a facut cu ochiul, ca si cum ar fi vrut sa-mi spuna: "Vezi, vezi muierea ascultatoare! Puse si slana, si carnati, si ceapa, paine de test, plus rubiniul ce dezleaga limbi si leaga prietenii!". Lui Nae Ciocoiu incepura sa-i sticleasca ochii, semn ca la crasma bautura sapase albii fecunde prin stomacul lui, gata sa se ia la tranta cu bunatatile de pe masa. Dupa ce facu semnul Sfintei Cruci, ma privi cu doi ochi aposi, ca de vitel fatat in pripa si spuse cu glas tremurat. - Am auzit de la Ristica ca sunteti cioplitor de cuvinte... La auzul acestei metafore neavenite pentru locul acela si rostita de un om simplu ca Nae Ciocoiu, am zambit. Bunicul se lauda cu mine, pe unde putea, desi nu prea avea de ce. Este drept, am scris doua carti, dar fara un impact fulgurant la public. Sau, ca sa folosesc un termen des uzitat in arealul literar actual, nu atinsesem publicul tinta, ori cel de nisa. Dar cine mai stie in vremurile zurbagii, pe care le traim, care mai este gustul cititorului. Al celui serios, evident. Asa ca i-am raspuns lui Nae Ciocoiu pe un ton umil. - stiu ca bunicul face din tantar armasar, dar eu nu sunt nici pe departe un adevarat cioplitor de cuvinte, asa cum ma lauda el. si, chiar daca as fi, nu vad cu ce v-as putea ajuta. - O puteti face, numai sa vreti. Vedeti d-voastra, eu m-am luat acu" ani buni cu o fata de aici, din Valea Lunga. Mai precis din Ogrea. De la ea am aflat ca zilele trecute venira de la Ploiesti si Bucuresti doua nepoate ale fostului carciumar din Ogrea, Vasile Radulescu. Venira cu sotii lor ca sa refaca crasma cea veche a lui Vasile. Tatal acestora, decedat la 42 de ani, a fost Lazar, fiul cel mare al lui Vasile Radulescu. - Pai, daca e vorba de un bunic, au cam trecut ceva ani... - si inca cati! Crasma e de prin 1912. Nepotii astia, ca orice tineri intreprinzatori - ca, na, mostenesc negutatoria de la Vasile - vor sa renoveze crasma si sa ridice in locul ei un butic. - inseamna ca nu la crasma asta v-ati cinstit cu bunicul, nu? - Nu, acu" e o darapanatura acolo. Noi avem crasma noua, din asta, cum ii zic astia p-aici, ba, Ristica ? - De fite, ba, Nae, de fite... - Asa, asa, de fite. Cu tonomat din ala de-i bagi bani pe cur - sa ma iertati de expresie - si el canta pe gura. - si cu lumini din alea de-ti scapara privirea, cand incep sa se rasuceasca pe pareti ca niste serpi de apa, continua bunicul vrand sa se fuduleasca cu crasma unde avea cont deschis zi de zi. Am vrut sa vezi si tu cum e crasma noastra, Raducule, da" m-ai refuzat. Am suras la auzul unui astfel de neologism - fite - patruns in fibra patriarhala a satului, dar, vazand mina de pe fata lui Ciocoiu, am devenit si eu un sfinx de seriozitate. - Nepotii lu" Vasile incepura sa cotrobaie prin podul crasmei. Sa vada daca mai sunt siguri capriorii casei. Ca, de, la constructie noua treba grinzi de sprijin tari. Sigure. si gasira acolo niste hartoage... Ciocoiu facu o pauza privindu-ma atent, ca sa vada ce efect au avut vorbele lui asupra mea. taran, taran, dar stia bine ce efect poate avea asupra unui truditor al cuvantului sintagma "gasira in podul casei niste hartoage". si Ciocoiu nu se insela! Dintr-odata, persoana aceea grobiana, la prima vedere, incepuse sa-mi inspire un interes deosebit. - si despre ce hartoage este vorba? Caci, daca vorbim de o carciuma atat de veche, desigur ca nu poate fi vorba decat despre acte de negot. - Ehei, vedeti d-voastra, don" Raducu, aici e aici! Sunt, intr-adevar si hartoage legate de negot, da" mai e si un carnetel in care Vasile Radulescu si-a notat ce a patimit el pe front. in primul razboi mondial. Ca a luptat, ca tot romanu", da" a fost prins si a stat prizonier prin Germania. Sorin, sotul unei nepoate, s-a gandit ca merita asternuta pe hartie acea traire teribila. si-a dat seama de acest lucru, cand i-am povestit de d-voastra, si mi-a dat mana libera sa fac ce cred de cuviinta cu hartoagele alea. Daca sunteti interesat... - D-le Ciocoiu, fara sa va promit nimic, daca imi aduceti inscrisurile, sa ma uit prin ele, poate va voi da si un bob de speranta. - Pai, le am la mine! Am stiut ca un om ca d-voastra nu le va refuza. - Te-ai plimbat cu ele pe la crasma? - Pai, ce-are a face? Doar omu" de le scrise nu fu si el carciumar? Le-am dus si pe ele sa vaza cum arata o crasma moderna, de... Cum mortii zisesi, ba Ristica... - De fite, Ciocoiule! De fite! si Ciocoi si-a desirat mana dreapta, cu care pot pun pariu ca ar putea ajunge pana la luna, daca ar fi vreun personaj de basm, si a scos dintr-un buzunar interior al hainei un carnet de piele. Negru. De dimensiunile unui sfert dintr-o coala A4, cat sa poata fi ascuns in podul palmei sau la bracinarul pantalonului. Carnetul era legat cu niste sireturi maronii, uzate de trecerea anilor. Mainile lui Ciocoiu incepura sa tremure, cand mi le intinse cu o mina ancilara. Ma miram ca un biet taran ca el resimte importanta unui document peste care trecusera o suta de ani si asemenea arheologului ce descopera un artefacte de nepretuit il ofera lumii spre a fi decodificat si valorificat spiritual. Un flux magnetic ciudat mi s-a transmis si mie si am luat cu delicatete din mana cat o mistrie a lui Nae Ciocoiu carnetul ce dormise un somn mineral peste arcurile timpului macinat in valturile istoriei. L-am deschis si foi dezmembrate, ca niste straturi de sol primitiv s-au intersectat cu privirea mea lacoma de a decela pe loc incrustarile literelor asternute cu creion chimic ori cu cerneala rosie de mana harnica a carciumarului din Valea Lunga. Carnetelul avea 22 de file intregi ( 17 de matematica si 5 de dictando) si cateva straifuri - unele cu insemnari ramase din taierea unor file imprumutate, probabil, unor camarazi. Bunicul a fost primul care si-a dat seama ca eram cu totul prins de emotia acelei clipe. - Bag sama, Raducule, ca hartiile astea te-au si prins in navodul lor. Cum iti mai sticlesc ochii! - Bunicule, vorbim despre niste hartii peste care s-au asternut anii. si nu putini! D-le Ciocoiu, dupa ce voi examina continutul acestei mosteniri de familie, va voi da un raspuns. Drept sa va spun, nu stiu cat pret mai pun congenerii nostri pe un subiect atat de indepartat - e vorba, totusi, de la anul 1915... - Congeneri? Cum devine asta? a intrebat Ciocoiu, privind nauc la bunicul. - Ma scuzi, i-am spus eu, zambindu-i amical. Congenerii sunt oamenii cu care convietuim. Contemporanii nostri. - Aha, inteleg acu". Pai, astept, nu va grabesc, inteleg ca abia venirati. Sunteti in concediu. La noi, la tara, timpul nu-i pe bani. Ca la oras. Rabdare si tutun, nu, Ristica? Asta-i deviza noastra. si la arat. si la semanat. si la crasma-n sat. Na, ca ma facui, fara sa vreau, nitelus poet! - Gata, gata cu vorbaria! Cu filozofia! dadu un ordin scurt bunicul, care in armata fusese comandant de pluton. Hai, ca mi se sterpezeste lingurica de foame! si daca ajunge la stomac e comedie mare cu mine. Mananc si lemne! | index 'pageview'); 